Samuel Yaldia
Tervetuloa ohjelman pariin!
Samuel Yaldia on pastori, joka tulee Burkina Fasosta.
Se on maailman köyhimpiä maita.
Hän auttaa kansaansa rakentamalla kouluja ja kirkkoja -
maansa syrjäkylissä.
Tervetuloa ohjelmaan, pastori Samuel Yaldia. - Kiitos.
On ilo saada sinut tänne.
"Burkina Faso" tarkoittaa: "Rehellisten ihmisten maa".
Kertoisitko jotain Burkina Fason asukkaista? Millaisia he ovat?
Kiitos. Haluaisin ensin lausua -
isot kiitokset, että annoitte tämän hienon tilaisuuden tänään -
kertoa hieman Burkina Fasosta ja sen tämänhetkisestä tilanteesta.
Jumala teitä siunatkoon!
Burkina Fasoa kutsuttiin Ylä-Voltaksi -
vuoteen 1983 asti.
Silloin maassa nousi valtaan vallankumoushallinto.
Se ajatteli, että nimi "Ylä-Volta" ei tarkoita mitään.
Se tarkoittaa vain aluetta Volta-joen takana.
He halusivat antaa maalle nimen, -
jolla olisi vahva merkityssisältö.
Idea syntyi siitä silloin.
He vaihtoivat maan nimeksi "Burkina Faso".
Se koostuu kahden suurimman heimokielen sanoista.
"Burkina" tarkoittaa rehellistä.
"Faso" tarkoittaa maata.
Sanat tulevat mooren ja fulanin kielistä.
Yhteen liitettynä se tarkoittaa "rehellisten ihmisten maata".
Burkina Fasossa puhutaan -
yli 70:tä eri kieltä, -
jotka ovat levittäytyneet kautta maan.
Ihmiset ovat tyypillisesti maanviljelijöitä.
Heitä on asukkaista yli 80 %.
He tuottavat hirssiä ja puuvillaa.
He kasvattavat kanoja, vuohia ja lehmiä.
Pääosin talous perustuu siihen.
Millaisena he ovat ihmisinä? Ovatko he vieraanvaraisia, -
lämminsydämisiä? Miten kuvailisit heitä?
Sanoisin omasta näkökulmastani, -
että burkinalaiset ovat erittäin ystävällisiä ihmisiä.
Burkinassa meillä nimittäin on sellainen perinne, -
että vierasmaalaisesta täytyy pitää erittäin hyvää huolta, -
sillä hän on haavoittuvainen ja hän tarvitsee apua.
Siispä tavallisesti burkinalaiset ovat erittäin ystävällisiä, -
lämpimiä ja vieraanvaraisia.
Sinä itse sait näyn kansallesi.
Millaisen näyn Jumala antoi sinulle?
Aivan niin. Seurakunnan johtajana -
näkyni on viedä evankeliumia eteenpäin maassamme.
Uskon vahvasti, että evankeliumi on muutoksen perustus -
ihmisten elämässä, yhteiskunnassa ja kansakunnissa.
Jos ihmiset pääsevät evankeliumin yhteyteen, -
Jumalan voima saa muuttaa ja muovata ihmisten elämää.
Puhumme nyt siis Burkina Fasosta, -
joka on maailman köyhimpiä maita.
Uskon, että ensimmäinen askel -
kohti muutoksen tuomista maahan on evankeliumi.
Ensiksikin näkyni on julistaa evankeliumia -
ja tehdä kaiken voitavani Jumalan armosta, -
jotta voisin saada ihmiset tuntemaan Jeesuksen.
Uskon, että siitä paikasta käsin Herra käyttää heitä -
monin tavoin tuomaan muutosta -
heidän kättensä töiden kautta, -
sekä oppimisen ja koulutusjärjestelmän kautta.
Kaikki tällaiset alueet ovat asioita, joita Herra voi käyttää -
muutoksen tuomiseen -
niin hengellisellä kuin sosiaalisella alueella, -
taloudessa ja muualla.
Miten toteutat näkyäsi?
Miten viet evankeliumia kautta maan?
Meillä on monia keinoja viedä evankeliumia.
Olemme kiitollisia siitä, mitä Herra tekee.
Maan asukkaista suuri enemmistö on muslimeja.
Väestöstä noin 60 prosenttia on muslimeja.
Muslimimilitantteja ei ole, joten he ovat hyvin avoimia evankeliumille.
Voimme mennä kaikkialle ja julistaa evankeliumia ilman ongelmia.
Me siis kuljemme paikasta paikkaan -
ja julistamme evankeliumia järjestämällä evankeliointikampanjoja.
Muutaman kerran ystäviäni Suomesta on tullut auttamaan minua -
noissa kampanjoissa eri paikkakunnilla.
Teemme yhteistyötä paikallisten pastorien kanssa.
Järjestämme jälkihoitotyötä ja istutamme uusia seurakuntia.
Kun menemme suuriin kaupunkeihin, -
sieltä pastorit ja uskovat -
vievät evankeliumia eteenpäin syrjäkyliin, -
niin että seurakuntia istutettaisiin kaikkialle, missä niitä ei vielä ole.
Näin uudet uskovat voivat tulla näihin seurakuntiin -
saamaan opetusta evankeliumista -
ja tulemaan hyviksi Jeesuksen opetuslapsiksi.
Siltä pohjalta he voivat sitten itse ryhtyä saarnaajiksi.
Niin me toimimme tällä hetkellä. Se on osa työtämme.
Toinen osa on -
jo uskossa olevien opettaminen -
olemaan todistajia kaikkialla, missä he ovatkin kristittyinä.
Uskon, että jokainen kristitty on evankeliumin saarnaaja, -
evankelista, olipa hän sairaanhoitaja, opettaja, -
lääkäri tai poliisi.
Maallisen ammatin ohella, olipa se mikä tahansa, -
kristitty on myös evankelista. Rohkaisemme tätä ajatusta vahvasti.
Minua kiinnostaa kuulla lisää kampanjoista.
Mitä niissä tapahtuu? Miten Jumala toimii ihmisten keskuudessa siellä?
Olemme tavattoman kiitollisia, -
että se, mitä Raamattu sanoo, on totta.
Raamattu sanoo, että maailma ja kaikki, mitä siinä on, katoaa, -
mutta Jumalan Sana ei ikinä katoa.
Se, mitä Raamattu sanoo ja mitä Jumala sanoo Sanassaan, on totta iäti
Hän sanoo: "Menkää ja julistakaa evankeliumia.
Nämä merkit seuraavat teitä: -
On ihmeitä, merkkejä ja tunnustekoja."
Olemme monta kertaa nähneet kaikkialla, missä olemme olleet -
julistamassa evankeliumia, että Jumala uskollisesti kunnioittaa Sanaa.
Kun menemme, organisoimme kampanjat -
ympäröivien alueiden pastorien kanssa.
Joka ilta kokouksiin tulee paljon väkeä.
Varaamme aikaa ylistämiseen ja Herran kiittämiseen.
Monista on kivaa tanssia ja liikkua, -
kun laulamme ja ylistämme Herraa.
Se synnyttää hyvän hengellisen ilmapiirin.
Sitten julistamme evankeliumia. Se on hyvin tärkeä osa kokousta.
Evankeliumin julistamisen jälkeen annamme alttarikutsun niille, -
jotka haluavat antaa elämänsä Herralle.
Tavallisesti kokouksessa on monia, jotka juoksevat eteen -
ja vastaavat evankeliumin sanomaan.
Sitten kokousavustajat menevät heidän luokseen -
ja kirjoittavat ylös heidän nimensä ja yhteystietonsa, -
josta heidät saa myöhemmin kiinni.
Kun yhteystiedot on kirjattu, -
alkaa rukouspalvelu. Rukoilemme parantumisen puolesta.
Kuten tiedät, -
maan terveydenhuolto on hyvin kehnolla tolalla.
Koko maassa on todella vähän lääkäreitä.
Ihmisten todella täytyy luottaa Herraan -
fyysisen terveytensä puolesta. Sitä he odottavat kampanjoilta.
Sitten me rukoilemme. Rukouspalvelun aikana -
luemme tavallisesti katkelman Raamatusta -
auttaaksemme ihmisiä ymmärtämään, miten prosessi menee, -
niin että he keskittyvät Jeesukseen ja uskovat, että Jeesus on parantaja.
Luemme esimerkiksi Raamatusta jonkin tapauksen, -
jossa kerrotaan, että joku parantui -
Jeesuksen palvelutyön tai opetuslapseutuksen kautta -
tai seurakunnassa.
Sitten pyydämme ihmisiä uskomaan, että he saavat parantumisen.
Rukouksen jälkeen pyydämme ihmisiä tarkastamaan, onko vaiva hävinnyt -
ja ovatko he parantuneet.
Tavallisesti monet, jotka luottavat Herran parantavan, paranevat.
Herra koskettaa heitä.
Jotkut jopa ovat tuoneet näytille lääkärintodistuksen -
osoitukseksi parantumisesta rukouksen jälkeen.
Hoitohenkilökunta on vahvistanut, -
että ihminen todella on parantunut.
Eli se ei ole huijausta. Se on todellista ja aitoa. Herran työtä.
Se on ihmeellistä. - Niin on.
Oliko jokin tietty hetki, kun Jumala antoi näyn ja kutsui tähän työhön?
Sain näyn jo vuonna 2001, -
kun olin suorittamassa kahden vuoden opintoja -
Belfastin raamattukoulussa Isossa-Britanniassa.
Siellä tapasin erään lähetystyöntekijän, -
joka oli ollut lähetystyöntekijänä ja seurakunnan istuttajana Keniassa.
Sitten hän palasi kotiin, -
ja hän sai näyn mennä Intiaan pitämään evankeliointikampanjoita.
Yhtenä iltana olin kokouksessa.
Hän oli siellä kertomassa työstään seurakunnalle, joka tuki häntä.
Hän antoi minulle käyntikorttinsa.
Emme pitäneet yhteyttä ennen kuin vasta vuonna 2005, -
jolloin vierailin jälleen Pohjois-Irlannissa.
Otin häneen yhteyttä.
Hän pyysi minua toimistoonsa.
Kun menin sinne, ostin Burkina Fason kartan, -
johon oli merkitty kaikki kaupungit.
Annoin kartan hänelle lahjaksi.
Sanoin, että olisin tosi iloinen, -
jos hän tulisi tekemään Burkinaan saman, mitä hän on tehnyt Intiassa.
Hän sanoi, että rukoillaan. Kolmen kuukauden kuluttua -
hän otti yhteyttä ja sanoi kokevansa, että Herra johtaa häntä -
tulemaan Burkinaan. Hän tulisi siis kerran, -
jotta nähtäisiin, miten työ alkaa sujua.
Hän tuli. Järjestin ensimmäisen kampanjan helmikuussa 2006.
Hän tuli. Sen jälkeen hän sanoi, että hän tulisi uudelleen.
Niin se kaikki alkoi.
Sitten tutustuimme joihinkin nuoriin pohjoismaalaisiin evankelistoihin.
Oletko aina tiennyt sydämessäsi, -
että haluat palvella Jumalaa evankelistana -
ja levittää evankeliumia? Onko ollut hetkeä, jolloin koit tiettyä kutsua, -
että haluat rakentaa Jumalan valtakuntaa elämässäsi?
Kyllä, sanoisin niin. Kun tulin pelastukseen, -
minulla oli valtava into julistaa evankeliumia -
ja kertoa evankeliumia muille.
Aloin tehdä sitä heti, -
vaikken vielä edes kunnolla tuntenut Raamattua.
Tahdoin julistaa evankeliumia ja tuoda ihmisiä Jumalan valtakuntaan.
Päätin silloin mennä raamattukouluun -
vain yhdeksi tai kahdeksi vuodeksi.
Koko ohjelma kesti näet neljä vuotta.
En halunnut pastoriksi. Halusin vain oppia hieman Raamatusta, -
jotta pystyisin vastaamaan niiden ihmisten kysymyksiin, -
joille todistaisin.
Ollessani siellä Herra sanoi minulle selvästi, -
että Hän haluaa minut täysiaikaiseen palvelutyöhön.
Niin se kaikki alkoi.
Aluksi halusin olla katuevankelista -
ja mennä paikasta toiseen julistaen evankeliumia.
Halusin silti rinnalle sekulaarin työn.
Minua kiinnosti poliisin ammatti.
Aivan.
Miten itse tulit pelastukseen?
Minusta tuli kristitty nuortenleirillä, -
kun olin 15-vuotias.
Minut kutsuttiin nuortenleirille.
Leirillä oli eräänä iltana saarnaaja, -
joka kertoi evankeliumin sanoman.
Lopuksi hän antoi alttarikutsun.
Minusta tuntui heti siltä kuin hän olisi puhunut vain minulle -
siinä suuressa väkijoukossa.
Nousin ylös ja kävelin suoraan alttarin eteen.
Ja siellä minä annoin elämäni Herralle sinä iltana.
Pelastuit nuorena miehenä. Haluat kylvää lasten ja nuorten elämään -
perustamiesi koulujen kautta.
Voitko kertoa lisää kouluista?
Mielelläni. Se on näkyni, osa näkyä.
Kuten totesimme, Burkina Faso on maailman köyhimpiä maita.
Uskon, että kaiken hyvän perustus -
pitäisi olla ensinnäkin evankeliumi ja koulutus.
Niinpä ajattelin silloin, -
että olisi hyvä, jos olisi kouluja.
Kouluja, joissa antaisimme hyvän tilaisuuden ja mahdollisuuden -
monille lapsille, joilla ei ole mahdollisuutta käydä koulua, -
hyvää koulua.
Nämä koulut tulevat olemaan suuri siunaus monin tavoin.
Ensimmäinen asia on antaa heille oppimismahdollisuus.
Siltä pohjalta he voivat rakentaa itselleen paremman tulevaisuuden.
Toinen koulun luoma mahdollisuus on, että koulu on hyvä keino -
tavoittaa ihmisiä evankeliumilla.
Ne ovat nimittäin kristillisiä kouluja.
Burkina Fason laki sallii -
uskontopohjaiset koulut.
Meillä on siis vapaus -
lisätä kansalliseen opetussuunnitelmaan -
mitä ikinä haluammekin opettaa lapsille.
Joka aamu kouluissa rukoillaan ja ylistetään, -
ennen kuin opettajat aloittavat työn.
Aika ajoin voimme järjestää isoja kokoontumisia, -
joissa voimme julistaa evankeliumia, opettaa lapsille kristillisiä lauluja -
ja opettaa raamatunjakeita ja muuta. Meillä on vapaus tehdä se.
Mielestäni lasten tavoittaminen -
takaa paremman tulevaisuuden koko kansakunnalle, -
sillä lapsi on miehen isä.
Se tarkoittaa, että se, mitä lapsi oppii nuoruudessaan, -
voi kehittää häntä ja tehdä hänestä sen, mikä hänestä tulee -
myöhemmin aikuisena.
Eli jos meillä on hyvä alku, -
se tarkoittaa, että kansakunta hyötyy siitä.
Kouluissanne on myös paljon muslimilapsia, -
koska koulunne ovat niin hyvät, että muslimivanhemmat haluavat -
tuoda lapsensa sinne, vaikka koulut ovat avoimesti kristittyjä.
Miten Jumala toimii muslimien elämässä Burkina Fasossa?
Valtavalla tavalla. Kiitämme Jumalaa todella paljon, -
että koulu on hieno mahdollisuus.
Vaikka muslimit eivät vastusta evankeliumia, -
silti on vaikeaa mennä heidän koteihinsa -
ja sanoa: "Tulin julistamaan sinulle evankeliumin."
Aina he eivät ole siitä iloisia.
Mutta kun he lähettävät lapsensa kouluun, -
on täysin meistä kiinni, mitä haluamme tehdä.
Heille voi julistaa evankeliumia vapaasti.
He kuuntelevat tosi tarkasti. Olemme huomanneet, -
että muslimilapset ovat erityisen kiinnostuneita evankeliumista, -
niin että monista on tullut uskovia.
Jotkut eivät voi avoimesti näyttää uskoaan perheissään.
He käyttäytyvät kristittyjen tavoin. He lausuvat aina ruokarukouksen.
He rukoilevat, kun vanhemmat tai sisarukset ovat sairaita.
He puhuvat kotona kristillisin termein.
Joskus he ovat hakeneet meidät rukoilemaan vanhempien puolesta, -
kun nämä ovat olleet sairaita. Heidän todistuksensa kautta -
monista vanhemmistakin on tullut kristittyjä.
Se on mainio tapa viedä evankeliumia muslimeille.
Koulutuksen kautta. Koulutus on siis silta moniin asioihin.
Voiko evankeliumia julistaa avoimesti ja rauhassa?
Vai onko Burkina Fasossa vainoja?
Toistaiseksi Jumalan armosta meillä ei ole avoimia vainoja.
Voimme julistaa evankeliumia avoimesti.
Voimme mennä kaikkialle ja järjestää evankeliointikampanjoja.
Voimme julistaa kaduilla ja eri paikoissa ilman mitään ongelmia.
Siitä huolimatta on joitakin ihmisiä, jotka ovat joskus fanaattisia.
Nuo fanaattiset ihmiset eivät joskus halua kuunnella.
He ovat vähän outoja.
Mutta kaiken kaikkiaan olemme tosi kiitollisia Herralle.
Ja koulujen kautta -
evankeliumi tavoittaa lapset. Se on hienoa.
Meillä on myös joitakin radio-ohjelmia, -
jotka ovat tosi hyviä evankeliumin julistuksessa.
Radion kautta evankeliumi -
pääsee huoneeseen -
ja fanaattisen muslimin makuuhuoneeseen -
eikä itse tarvitse olla paikalla.
Äänesi on siellä, ja Pyhä Henki voi koskettaa Sanan kautta ihmiselämää.
Olemme nähneet, että tiukasta muslimitaustasta on tultu uskoon -
tällaisen työn kautta.
Ja kaikkein tärkein on rakkaus.
Kristilliset koulumme ovat myös paikka, -
jossa voimme osoittaa Jumalan rakkautta huolehtimalla lapsista -
ja tekemällä työmme mahdollisimman hyvin.
Meillä on hyvät opettajat, -
jotka tekevät työnsä kokosydämisesti, -
tinkimättömästi, rehellisesti, rakkaudellisesti -
ja ammattitaitoisesti.
Se houkuttelee muslimeja meidän kouluihimme.
Hyvä kuulla.
Nyt sinä voit rukoilla katsojiemme puolesta.
Voit rukoilla Suomen ja Pohjoismaiden puolesta.
Olisi kiva, jos voisit johdattaa meidät rukoukseen Burkina Fason puolesta, -
että katsojatkin voivat rukoilla maasi puolesta, -
jotta evankeliumi menisi eteenpäin maassasi.
Olen tosi iloinen tästä päivästä ja tästä mahdollisuudesta.
Taivaallinen Isä, tulemme tänään eteesi Jeesuksen väkevässä nimessä.
Se on muiden nimien yläpuolella.
Sen edessä joka polven on notkis- tuttava ja joka kielen tunnustettava, -
että Jeesus on Herra.
Tänään kiitämme ja ylistämme nimeäsi tässä ajassa.
Tuon eteesi tämän Suomen maan.
Se on hieno maa. Herra, pyydän siunaustasi tämän maan ylle.
Saakoon väkevä kätesi liikkua voimallisesti kautta tämän maan, -
niin että Pyhän Hengen henkäys ja tuuli -
puhaltaa tämän maan yli, jotta tähän maahan tulee suuri herätys.
Kiitän tuhansista ja taas tuhansista nuorista, -
miehistä ja naisista, jotka rakastavat sinua tässä maassa.
Jeesuksen väkevässä nimessä, vieköön Pyhä Henki edelleen -
evankeliumin voimallista sanomaa tähän maahan.
Rukoilen tämän mahdollisuuden puolesta, jonka olen saanut, -
kertoakseni maastani Burkina Fasosta.
Kiitos suomalaisista -
ja heidän sydämestään, rakkaudestaan ja rukouksistaan -
minua ja Burkina Fasoa varten.
Herra, siunaa kädelläsi TV7:n työtä.
Varjele heitä ja heidän työvälineitään.
Käytä väkevällä ja voimallisella tavalla -
tätä ohjelmaa ja kanavaa -
monien paikkojen ja ihmisten tavoittamisessa -
ja monien ihmisten koskettamisessa sekä heidän muuttamisessaan täysin -
Jeesuksen evankeliumin voimalla.
Kiitämme Sinua tänään Jeesuksen väkevässä nimessä.
Olkoot tämän paikan kaikki työntekijät johtajasta alaisiin Sinulle kuuluvia.
Pidä heitä kädelläsi ja siunaa heitä väkevästi, -
kun he palvelevat Sinua ahkerasti tämän tv-kanavan kautta.
Kiitos, väkevä Jumala. Rukoilen kaikkien Pohjoismaiden puolesta.
Kiitos näistä maista. Rukoilen, että evankeliumin valo -
loistaa jatkossakin yhä kirkkaammin, -
niin että yhä enemmän ihmisiä tulee tuntemaan Sinut.
Että näistä maista evankeliumi virtaa kaikkialle maahan ja maailmaan, -
jotta vielä monet tulevat tuntemaan Sinut.
Kiitos evankeliumin työstä näissä maissa.
Se menee koko maailmaan.
Herra, rukoilen, että pohjoismaalaiset tuntevat jälleen kerran -
Sinun kosketuksesi ja ilmestyksesi ja kokevat väkeviä asioita -
elävältä Jumalalta Jeesuksen voimallisen nimen kautta -
ja Pyhän Hengen voimallisen työn kautta viimeisinä päivinä.
Isä, kiitos, että annat siunaustesi sataa näiden maiden ylle.
Pidä heidät vahvoina ja voimakkaina -
Jeesuksesta kertomisessa ja julistamisessa.
Kiitos, väkevä Jumala. Poikasi nimessä. - Aamen.
Kiitos, pastori Yaldia. Siunausta matkallesi ja työllesi!
Kiitos paljon, että sain tulla tänne.
Jumala siunatkoon teitä ja teidän työtänne täällä TV7:llä -
nyt ja aina Jeesuksen väkevässä nimessä.
Kiitos.
Suomennos: Marianne Tenetz